Athari za ugonjwa wa Korona 

ATHARI ZA KORONA KATIKA JAMII 
Ugonjwa wa korona ni ugonjwa unaoenezwa na virusi. Ugonjwa huu unadhariwa kuibuka huko Wuhan nchini China. Virusi vya korona humfanya mtu kutaabika katika upumuaji wa hewa, kukosa hisia ya kuonja au kununa na vilevile huhisi joto jingi na baridi kali mwilini. Ugonjwa wa korona hutambulika kwa jina uviko-19 yaani ugonjwa wa virusi vya korona vilivyo anza mwaka elfu mbili na kumi na tisa. Ni ugonjwa wa kuambukizwa kwa haraka. Ugonjwa huu umeathiri pakubwa kwa jamii yetu. Kuja kwa ugonjwa huu kumeleta faida na vile vile hasara. Zifuatazo ni faida zake:
Kwanza, vijana wameweza kukuza vipaji vyao kwa njia mbalimbali na tena watu wameweza kutambua vipaji vyao. Baada ya kuzuka kwa ugonjwa huu uliotoa uhai wa watu wengi, vijana walitunga mashairi na kuighani. Mashairi hayo yalielimisha jamii kuhusu athari za korona na kuwakanya dhibi ya mapuuza waliokuwa nayo. Vijana mashuhuri kama Koffi Olomide alitoa nyimbo iitwayo 'Waah! iliowavutia watu. Halikadhalika, vijana wameweza kujitahidi katika ushonaji wa barakoa, vitambara vilivyotumika kufunika pua na mdomo ili kuzuia uambukizaji wa virusi vya korona moja kwa moja, vijana walitengeneza barakoa aina ainati.
Pili, kuimarika kwa uhusiano baina ya mataifa na nchi tofauti tofauti sababu ya muamala baina yao katika uchunguzaji wa kiini cha maradhi ya korona. Na vilevile dawa ya kutibu uwele huo. Mabara yaliungana pamoja katika kusimama imara na kusaidiana katika changamoto hiyo ya uwele ulioikumba karibu dunia nzima.
Isitoshe, kilicho na wema hakikosi dosari. Ugonjwa huu umeleta hasara. Kwanza kusambaa kwa virusi vya korona kumeleta vifo vya insi wengi duniani na ongezeko la vifo kila kuchapo. Karibu dunia nzima, imekuwa mabilioni ya watu wamekufa. Hii ni shida kwa sababu watu wamepoteza wazazi au watu wao wa karibu. Wazazi wawa hawa wangewalipia watoto wao karo za shule na ingezuia watoto hao kuacha shule kwa umri mdogo na kuanza ajira za watoto. 
Athari nyingine ya janga la korona ni kuwa imefanya sekta ya elimu kuzorota kwani wanafunzi wakati huo wameregeshwa nyumbani ili kuzuia mlipuko wa usambazaji wa virusi vya korona shuleni. Athari hii imesababisha kuathiri wasomi kisaikolojia kwa kukosa kuwa shuleni na kukosa kusoma takriban miezi saba. Wanafunzi hao wamebadilisha tabia na mienendo yao kwa kujihusisha kimapenzi na wengine kujihusisha  katika uhalifu. Hali hii imesababisha kwa wasichana kujitoa uhai ili kuepukana na aibu za ujauzito nje ya ndoa.
Vile vile, korona imechangia katika ongezeko kubwa la ufisadi. Viongozi wa serikalini waliopewa fedha kutoka serikali ili wahudumie wananchi wananyakua nao barakoa za serikalini wanaziuza kwa bei ya juu zaidi na zenyewe ni mbaya sana. Wafisadi hawa wanapaswa wakomeshwe ili kuzuia wananchi kuteseka. Pia mafisadi waliiba pojo ambazo gavana Joho alzitoa. Isitoshe, korona imefanya sekta ya utalii uzorote. Watalii huleta pesa katika nchi yetu. Kupungua kwa mipaka za nchi zimefanya watalii kuingia nchini mwetu wa Kenya. Watalii saa hizi wakija kuzuru nchini Kenya watakuja na masharti. Wanavaa barakoa na hata kuogopa kusalimiana. Wanasalimiana kwa miguu. Kusalimiana kwa miguu ina maanisha hakuna uaminifu baina ya watu. Jambo hili imeleta kuzorota kwa uchumi. Uchumi wa nchi unazidi kuhofia na baadaye kuharibika.
Halikadhalika, korona imewafanya watu wasiwe wa kumcha Mungu. Imani ya watu imezorota. Watu hawaendi kuswali kwa pamoja. Kwa mfano, msikiti watu wanaepuka msongamano. Kila mtu anabeba mswala wake na anaswali peke yake. Hekalu pia zimefungwa. Jambo hili limefanya watu wengi wasiende msikitini na kuona ni bora kuswali nyumbani kuliko msikitini. Korona imeharibu sheria za kidini. Imewachezea wacha mungu shere na kuzidi kuwapotosha. 
La mwisho ni kuwa korona imewatesa watu kisaikolojia. Watu wa korona walitengwa na kuwekwa karantini. Walipata shida kama kuthamini kukaa na wazazi wao. Pia wakati serikali lilitoa amri ya kutotembea watu walichapwa kama majambazi walio iba mamilioni ya pesa katika benki kuu la Afrika. Hii imeathiri watu kisaikolojia. Kwa kumalizia ningependa kuwahimiza watu wafuate sheria za korona na kanuni zilizowekwa ili tupunguze visa vya korona kwani kinga ni bora kuliko tiba, na taifa likiimarika hunufaika.